**О Б Щ И Н С К И С Ъ В Е Т - Н И К О П О Л**

**П Р О Т О К О Л**

**№ 50**

Днес 15.02.2023г. от 13:30 часа в Стаята на съветника се проведе **петдесетото** по ред заседание на Общински съвет – Никопол.

На заседанието присъстват: общинските съветници, Кмета на общината – Ивелин Савов и зам. кметовете Ахмед Ахмедов и Анелия Димитрова.

Заседанието се председателства от д-р Цветан Андреев – Председател на ОбС – Никопол, протоколчик – Ралица Александрова – техн.сътрудник в ОбС – Никопол.

Цв.Андреев: Уважаеми колеги, уважаеми г-н Савов, на основание чл. 23, ал.4, т.1 от ЗМСМА откривам петдесетото по ред заседание на ОбС – Никопол.

Имаме кворум от 13 общински съветника, в залата присъстват 12. Отсъства по болест общинския съветник Яница Йорданова с болничен лист № Е20230067896/06022023г..

Колеги, материалите по проекта за дневен ред Ви бяха изпратени, запознали сте се с тях. Свиках тази сесия днес, защото е необходимо да се вземе спешно решение.

Имате ли предложения, допълнения и съображения по така представения проект за дневен ред?

Виждам че няма такива, моля гласувайте проекта за дневен ред.

ГЛАСУВАЛИ - 12 СЪВЕТНИКА

„ЗА“ – 12 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

ОБЩИНСКИ СЪВЕТ - НИКОПОЛ ПРИЕ СЛЕДНИЯ

**ДНЕВЕН РЕД:**

**1.**Докладна записка **относно:** Кандидатстване на Община Никопол за получаване на средства за изпълнение на инвестиции от крайни получатели по Механизма за възстановяване и устойчивост по процедура чрез подбор **BG-RRP-1.007 „МОДЕРНИЗАЦИЯ НА ОБРАЗОВАТЕЛНА СРЕДА”** от Националния план за възстановяване и устойчивост.

Вносител: Кмет на общината

**2**.Изказвания, питания, становища и предложения на граждани.

**ПО ПЪРВА ТОЧКА ОТ ДНЕВНИЯ РЕД**

Отношения взеха:

Ан. Димитрова: Това е една възможност която два пълно финансиране от този проект. Училището имаше нужда от реновиране на физкултурния салон. Това е място на което учениците възстановяват силите си. Прозорците на салона са от построяването му, с винкели, ВиК, канализация, съблекални, всичко е за ремонт. Също ще бъде ремонтиран и покрива. Стойността на проекта е над 800 хил. лв., които средства няма от къде да дойдат ако не се кандидатства по този проект.

А.Ахмедов: Искам да кажа защо е спешно това решение, защото крайния срок за подаване на документите е 20.02.2023г. Направихме проучване и се оказа, че попадаме в изискванията. Когато бъде изготвен и бюджета там ще бъде включен и този проект.

Ан.Димитрова: Преди години, училището кандидатства с такъв проект, но не беше одобрено. Затова пробваме пак.

Цв.Андреев: Колеги, гласуваме проекта за решение */чете проекта за*

*решение/.*

На основание чл. 21, ал. 1, т. 23 и ал. 2 от Закона за местното самоуправление и местната администрация и Условията за кандидатстване по **НАЦИОНАЛЕНИЯ ПЛАН ЗА ВЪЗСТАНОВЯВАНЕ И УСТОЙЧИВОСТ, КОМПОНЕНТ 1: ОБРАЗОВАНИЕ И УМЕНИЯ** спроцедура чрез подбор: **BG-RRP-1.007 „МОДЕРНИЗАЦИЯ НА ОБРАЗОВАТЕЛНА СРЕДА”** , Общински съвет-Никопол прие следното

**Р Е Ш Е Н И Е:**

**№479/15.02.2023г.**

1. Общински съвет - Никопол дава съгласие Община Никопол да кандидатства с конкретното предложение за изпълнение на инвестиция и декларира, че за предложения проект: „**Основен ремонт и въвеждане на мерки за енергийна ефективност на физкултурен салон към училище "Христо Ботев", сгради с идентификатор 51723.500.92.3 и 51723.500.92.4, гр. Никопол“** е осигурена неговата устойчивост, и че съответната образователна институция ще продължи да функционира като такава, както и че няма да бъде закрита за период, не по-малък от 5 години след крайното плащане към Крайния получател.
2. Упълномощава Кмета на Община Никопол да предприеме всички необходими правни и фактически действия в изпълнение на настоящото решение .

ГЛАСУВАЛИ -12 СЪВЕТНИКА

„ЗА“ – 12 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ВТОРА ТОЧКА ОТ ДНЕВНИЯ РЕД**

Без дебат.

Цв.Андреев: Колеги, поради изчерпване на дневния ред, закривам днешното петдесето заседание на Общински съвет – Никопол.

Заседанието приключи в 13:55 часа.

**ПРЕДСЕДАТЕЛ ОбС: /п/**

/Цветан Андреев/

**ЗАМ.ПРЕДСЕДАТЕЛ ОбС: /п/**

/Майдън Сакаджиев/

**ПРОТОКОЛЧИК: /п/**

/Ралица Александрова/